CELEX: 32014R0735
Language: lt
Date: 2014-07-04 00:00:00
Title: 2014 m. liepos 4 d. Komisijos įgyvendinimo reglamentas (ES) Nr. 735/2014, kuriuo 216-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

5.7.2014   
            
            
               LT
            
            
               Europos Sąjungos oficialusis leidinys
            
            
               L 198/1
            
         KOMISIJOS ĮGYVENDINIMO REGLAMENTAS (ES) Nr. 735/2014
   2014 m. liepos 4 d.
   kuriuo 216-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą ir 7a straipsnio 1 dalį,
   kadangi:
   
               (1)
            
            
               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;
            
         
               (2)
            
            
               2014 m. birželio 26 d. Jungtinių Tautų Saugumo Tarybos (JTST) Sankcijų komitetas nusprendė įtraukti vieną fizinį asmenį ir vieną organizaciją į asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą;
            
         
               (3)
            
            
               todėl Reglamento (EB) Nr. 881/2002 I priedas turėtų būti atitinkamai atnaujintas;
            
         
               (4)
            
            
               siekiant užtikrinti, kad šiuo reglamentu nustatytos priemonės būtų veiksmingos, jis turėtų įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 4 d.
      
         
            Komisijos vardu
         
         
            Pirmininko pavedimu
         
         
            Užsienio politikos priemonių tarnybos vadovas
         
      
   
   
      (1)  OL L 139, 2002 5 29, p. 9.
   
      PRIEDAS
      Reglamento (EB) Nr. 881/2002 I priedas iš dalies keičiamas taip:
      
                  1)
               
               
                  Antraštinė dalis „Fiziniai asmenys“ papildoma šiuo įrašu:
                  „Shekau Mohammed Abubakar (alias a) Abubakar Shekau, b) Abu Mohammed Abubakar bin Mohammed, c) Abu Muhammed Abubakar bi Mohammed, d) Shekau, e) Shehu, f) Shayku, g) Imam Darul Tauhid, h) Imam Darul Tawheed). Titulas: imamas. Pareigos: Jama'atu Ahlis Sunna Lidda'Awati Wal-Jihad (Boko Haram) vadovas. Gimimo data: 1969. Gimimo vieta: Shekau kaimas, Yobe valstija, Nigerija. Pilietybė: Nigerijos. Adresas: Nigerija. Kita informacija: a) fizinių požymių apibūdinimas: akių spalva – juoda, plaukų spalva – juoda; b) yra nuotrauka, įtrauktina į Interpolo ir JT Saugumo Tarybos specialųjį pranešimą. Įtraukimo į sąrašą pagal 2a straipsnio 4 dalies b punktą data: 2014 06 26.“
               
            
                  2)
               
               
                  Antraštinė dalis „Juridiniai asmenys, grupės ir organizacijos“ papildoma šiuo įrašu:
                  „Ansarul Muslimina Fi Biladis Sudan (alias: a) Ansaru, b) Ansarul Muslimina fi Biladis Sudan, c) Jama'atu Ansaril Muslimina fi Biladis Sudan (JAMBS), d) Jama'atu Ansarul Muslimina fi Biladis-Sudan (JAMBS); e) Jamma'atu Ansarul Muslimina fi Biladis-Sudan (JAMBS), f) Vanguards for the Protection of Muslims in Black Africa, g) Vanguard for the Protection of Muslims in Black Africa). Adresas: Nigerija. Kita informacija: a) grupė įsteigta 2012 m., b) veikia Nigerijoje. Įtraukimo į sąrašą pagal 2a straipsnio 4 dalies b punktą data: 2014 06 26.“